alexandrainst/scandi-wiki huggingface dataset:
Intel Corporation

Intel Corporation (; ) er bandarískt fyrirtæki sem framleiðir örgjörva og aðra hálfleiðara. Fyrirtækið var stofnað árið 1968 sem Integrated Electronics Corporation í Santa Clara, Kaliforníu, af Robert Noyce og Gordon Moore. Einnig framleiðir Intel móðurborð, kísilflögur, netkort, skjákísilflögur og önnur tölvutæki.

Í upphafi framleiddi Intel eingöngu vinnsluminni (DRAM og SRAM), síðar örgjörva, s.s. Intel 4004 og örgjörva úr x86 fjölskyldunni sem Intel er nú þekktast fyrir hanna og framleiða, og hætti framleiðslu vinnsluminnis. Enn síðar hóf Intel framleiðslu á m.a. „flash“ minni, og annað svipað afrigði af þannig minni, sem þeir kalla Optane.

Sagan 
Intel var stofnað af Robert Noyce og Gordon Moore, sem hættu hjá Fairchild Semiconductor. Þriðji starfsmaður Intel var Andy S. Grove, sem lengst af vann sem forstjóri.

Með þriðju vöru sinni árið 1970, Intel 1103, vinnsluminniskubbi (DRAM) kom Intel sér á kortið, fyrsta vinnsluminnið á einni flögu (IC). Árið 1971 kom Intel fram með sinn fyrsta örgjörva Intel 4004 (var í áratugi talinn sá fyrsti, en stuttu áður hafði örgjörvi verið gerður með leynd fyrir herflugvélar), hannaðan af Federico Faggin, sem hafði líka unnið hjá Fairchild (og stofnaði síðar Zilog örgjörvafyrirtækið sem bjó til dæmis til Z80 örgjörvann sem var t.d. notaður í Sinclair ZX Spectrum tölvur og fyrir Pac-Man skilakassa, og bæði var vinsælt hér á landi).

Helstu örgjörvar frá Intel eru, sá fyrsti (4-bita) Intel 4004 (fyrsti örgjörvi á markað, en tölvur voru samt til áður) frá 1971 með 2250 smára, Intel iAPX 432 (sem gekk illa á markaðinum), og Itanium (sem er ekki lengur framleiddur, gekk mun verr en til stóð á markaðinum; var hannaður í samstarfi með HP) og úr x86 fjölskyldunni sem gengur vel. Í þeirri fjölskyldu eru sá fyrsti, Intel 8086 (16-bita) frá 1978, með 29 þúsund smára. Intel 8088 sem kom út ári seinna er samhæfður og ódýari og var notaður í IBM PC. Intel 8087 var hjálparkubbur fyrir 8086 sem sumar tölvur notuðu með, fyrri fleytitölureikninga, sem leiddi af sér IEEE 754-1985 staðalinn. Intel 80386 (32-bita uppfærsla) með 275 þúsund smára kom út árið 1985. Núorðið framleiðir Intel 64-bita örgjörva sem eru samhæfðir við þeirra eldra x86.

Intel framleiddi nokkrar fjölskyldur af örgjörvum sem ekki eru samhæfðar við x86 fjölskylduna, t.d. Intel i860 (32/64-bita, með 128-bit SIMD) sem hafði milljón smára frá árinu. Sama ár kom Intel 80486 út með 1.180.235 smára. Núverandi örgjarvar frá Intel og öðrum telja milljarða af smárum eða tugi.

Míkrókontrollerar frá Intel voru mjög vinsælir: Intel 8051 (8-bita) frá árinu 1980 með 50,000 smára (og þeirra fyrsti Intel 8048 frá 1976). Intel hefur hætt framleiðslu þeirra fyrir löngu, en sá fyrrnefni er enn mjög vinsæll og mörg fyrirtæki hafi búið til eftirlíkingar.

Bandarísk fyrirtæki
IBM

International Business Machines Corporation (eða almennt kallað IBM; eða „Big Blue“ í heimalandinu, ) er bandarískt alþjóðlegt tæknifyrirtæki og ráðgjafarfyrirtæki (keypti t.d. PwC Consulting), sem starfar í yfir 170 löndum. Fyrirtækið var stofnað árið 1911 sem Computing-Tabulating-Recording Company (CTR) en var endurnefnt "International Business Machines" árið 1924. IBM er þekktast fyrir að selja tölvur (sumar byggðar á eigin örgjörvum eða hönnun að öðru leyti) og netþjóna, en framleiðslan (sem byggir öll á x86) var seld við Lenovo.

Einna frægst er IBM í seinni tíð fyrir IBM PC og skyldar vélar, sem samhæfðar tölvur keyra nú Windows og upphaflega DOS stýrikerfi; sem IBM borgaði Microsoft fyrir. En IBM selur ekki þannig tölvuer eða stýrikerfi lengur. IBM er hins vegar með ráðgjöf fyrir alls konar hugbúnað, sem oft keyrir á þannig vélum (og kannski Windows); í langan tíma hefur IBM stutt við Linux, og selt vélar og hugbúnað sem geta keyrt, og IBM keypti Red Hat 2019.

IBM hannar enn eigin POWER (eldri gerðir heita PowerPC) örgjörva af RISC-gerð (en hefur fyrir löngu selt örgjörvaframleiðsluverksmiðjur sínar) og einnig örgörva af CISC-gerð (þá einu sem enn eru í notkun utan x86, eða geta keppt í hraða, upp í 5 GHz) fyrir (svokallaðar, tækniorð, þýðir ekki stærstu mögulegar) stórtölvur (e. mainframe) sínar. Fyrirtækið er líka frægt fyrir þær og fjölmörg stýrikerfi sem það hefur búið til fyrir svoleiðis tölvur, þá helst OS/360 (síðar uppfært og skipt um nafn; það stýrikerfi var það fyrsta fyrir 8-bita bæti). Líka fyrir OS/2 (fyrir borðtölvur; keppti við Windows frá Microsoft) og t.d. OS/400 fyrir þeirra eigin AS/400 tölvur. Þær tölvur (eða samhæfðar) selur fyrirtækið enn.

IBM fann t.d. upp og seldi hraðbankann (e. ATM), disklinga (e. floppy disk),  venslagagnagrunna/gagnasöfn (e. relational database), SQL málið, strikamerki, og tölvuminni (DRAM).

IBM seldi gataspjöld og vélar fyrir; og einnig fyrir segulbönd (e. "tape"), t.d. af LTO-gerð.

Fjöldi starfsmanna var 352.600 (2019) en hið minnsta 70% þeirra eru utan Bandaríkjanna, og það land með flesta starfsmenn er Indland.

Bandarísk fyrirtæki
IBM
AMD

Advanced Micro Devices, Inc. (eða AMD; ) er bandarískt fyrirtæki sem framleiðir örgjörva og hálfleiðara.

Bandarísk fyrirtæki
Motorola

Motorola Inc. var bandarískt fyrirtæki (og nú aðeins vörumerki sem enn er notað) sem framleiddi og seldi farsíma, örgjörva og netbúnað. T.d. fyrsta farsíma sögunnar, Motorola DynaTAC 8000X, árið 1984, og síðar "smartsíma" sem keyrðu Android, undir þeirra nafni (eða stytt í "Moto"). 

Motorola framleiddi t.d. 32-bita Motorola 68000 örgjörvann (sem kom út 1979 upphaflega með 16-bita "data bus" og keyrði á 4, 6, eða 8 MHz). Sá örgjörvi, eða af þeirri kynslóð, var notaður í mjög vinsælum tölvum t.d. Macintosh tölvum frá Apple, og fleiri borðtölvum t.d. Amiga frá Commodore, og leikjatölvum, t.d. Sega Genesis (Mega Drive).

Fyrirtækið og örgjörvinn (eða tölvufyriræki sem notuðu hann) keppti þannig óbeint við risann fyrir borðtölvuörgjörva, Intel og þeirra "x86", sem líka er "CISC" örgjörvi (eða kynslóð af), þar til fyrirtækið gafst upp á þeirri samkeppni 1994 eftir útgáfu Motorola 68040 sem keyrði með 40 MHz klukkuhraða, sem var ekki hægvirkt á sínum tíma. Þróun þeirra var hliðstæð t.d. komu þeir með "FPU" kubb sem síðar var sambyggður 68040 (líkt of Intel gerði með 486DX).

Apple skipti út þessum örgjörvum fyrir "RISC" PowerPC örgjörva (sem Motorola framleiddi í samvinnu við IBM) og síðar yfir í fyrrnefndann samkeppnisaðila frá Intel þ.e. fór aftur yfir í "CISC" hönnun (en notast við ARM örgjörva með RISC-hönnun í iOS-keyrandi tölvum líkt og iPhone).

Fyrirtækið framleiddi líka aðra örgjörva, minna vinsæla 6800 sem líka var CISC (en 8-bita) og hannaði t.d. líka sína eigin RISC-línu sem varð ekki vinsæl. 6800 CISC-hönnun var nokkuð vinsæl en ekki forritunarlega samhæfð heldur við 68000 hönnunina sem var síðar endurnýtt í Freescale (síðar NXP) ColdFire.

Fyrirtækið var bútað upp tvo fyrirtæki sem voru keypt (ásamt einkaleyfum). Google keypti og síðar Lenovo af fyrirtækið "Motorola Mobility" og rekur sem sitt undirfyrirtæki og tók við vefsíðunni.

Bandarísk fyrirtæki
Toshiba

() er japanskt fyrirtæki sem framleiðir hálfleiðara, heimilistæki og stafræn tæki.

Japönsk fyrirtæki
Siemens AG

Siemens AG (, , ) er þýskt fjölþjóðafyrirtæki sem selur boðskipta-, rafmagns-, flutnings- og læknatæki og ljósabúnað. 

Siemens var stofnað af Werner von Siemens í Berlín árið 1847, en höfuðstöðvar fyrirtækisins voru fluttar til München eftir lok seinni heimstyrjaldarinnar. Hjá Siemens starfa um 475.000 manns (á heimsvísu 2007).

Þýsk fyrirtæki
Pentium

Pentium er gerð af örgjörvum sem eru framleiddir af Intel. Nafnið „Pentium“ er frá gríska orðinu penta („fimm“).

Örgjörvar
NASDAQ

NASDAQ (National Association of Securities Dealers Automated Quotations system) () er bandarísk kauphöll.

Tengill 
 Hvað eru Dow Jones og Nasdaq?; af Vísindavefnum

Bandarísk fyrirtæki
Kauphallir
Kauphöllin í London

Kauphöllin í London eða LSE (, enska: London Stock Exchange) er bresk kauphöll staðsett í London á Bretlandi. Hún var stofnuð 1801 og er ein stærsta kauphöll heims. Mörg erlend fyrirtæki eru skráð í kauphöllina.

Höfuðstöðvar fyrirtækisins eru við Paternoster Square nærri Pálskirkjunni í London.

Bresk fyrirtæki
Kauphallir
Kauphöllin í Frankfurt

Kauphöllin í Frankfurt (þýska: Frankfurter Wertpapierbörse eða FWB) er þýsk kauphöll í Frankfurt í Þýskalandi. Hún er sú stærsta í Þýskalandi og ein sú mikilvægasta í heimi.

Þýsk fyrirtæki
Frankfurt
Kauphallir
Nár

Nár eða Lík er líkami manns eftir að lífi hans lýkur. Andvana líkami dýrs nefnist aftur á móti hræ, en er stöku sinnum einnig haft um dauðan mann. Kristnir menn jarðsetja lík í kirkjugörðum eða sérstökum grafreitum.

Orðskýring 
Lík þýðir hvortveggja (lifandi) líkami, þó það sé oftast haft um líkama látins manns. (Líkami þýðir í raun lík-hamur). Önnur orð sem haft er um andvana líkama (manna og dýra) eru orð eins og epja (gamalt orð), hrör (sem getur bæði þýtt dauði og lík) og kilja (frekar sjaldgæft). 

Gálgnár er lík af hengdum manni, sænár er sjórekið lík og skernár er lík sem finnst á skeri.

Tengill 
 
 Skilgreining dauðahugtaksins eftir Örn Bjarnasokn

Dauði
Hlutabréfamarkaður

Hlutabréfamarkaður er fyrirtæki sem hefur aðstöðu fyrir verðbréfasala til að kaupa og selja birgðir og verðbréf. Frægt dæmi um hlutabréfamarkaði er NASDAQ.

Hagfræði
The Guardian

The Guardian (nefnt The Manchester Guardian þar til 1959) er breskt dagblað í eigu Guardian Media Group. Það var stofnað árið 1821 og er ólíkt öðrum breskum dagblöðum í því að vera í eigu stofnunar, Scott Trust. Það kemur út alla daga vikunnar nema sunnudaga í pappírstærðum Berliner. Aðalskrifstofurnar dagblaðsins eru í London og Manchester. The Guardian er miðvinstri dagblað.

The Guardian Weekly er blað sem er dreift um allan heim og inniheldur efni frá The Guardian og The Observer, systurblaði sínu, The Washington Post og Le Monde.

Árið 2009 var daglega dreifing The Guardian á Bretlandi um það bil 358.844 eintaka, eftir The Daily Telegraph og The Times, en á undan The Independent. Vefsíða The Guardian, guardian.co.uk, er ein mesta heimsótt vefsíða á ensku.

Tenglar 
 Vefur The Guardian

Bresk dagblöð
Adobe Photoshop

Adobe Photoshop er myndvinnsluforrit frá bandaríska fyrirtækinu Adobe. Forritið er hluti af Creative Suite pakkanum sem Adobe hefur gefið út síðan árið 2003. Photoshop í til í tveimur útgáfum: Adobe Photoshop og Adobe Photoshop Extended, sem er sniðað að þrívíddarmyndvinnslu, kvikmyndavinnslu og myndgreiningu. Adobe Photoshop Extended fylgir öllum útgáfum af Creative Suite nema Design Standard-útgáfunni, sem fylgir venjulega Photoshop.

Auk þess að gefa út Photoshop selur Adobe Photoshop Elements, sem er takmörkuð útgáfa ætluð fyrir heimilisnotkun, og Photoshop Lightroom, sem er ætlað ljósmyndurum og er í samkeppni við Aperture frá Apple. Árið 2008 gaf Adobe út Photoshop Express, sem er ókeypis vefforrit til að laga myndir á bloggsíðum og netsamfélögum. Útgáfa þessa forrits fyrir Android og iPhone var sett á markað árið 2011.

Photoshop virkar með tölvum sem keyra Mac OS X eða Windows.

Tenglar 
 Opinber vefur Adobe Photoshop

Adobe-forrit
Myndvinnsluforrit
Rafsegulhögg

Rafsegulhögg er höggbylgja, sem myndast í rafsegulsviði og varir aðeins nokkur hundruð nanósekúndur. Slíkt högg getur verið nægjanlega öflugt til þess að eyðileggja rafrásir í rafeindatækjum. Öflugt rafsegulhögg myndast við kjarnorkusprengingu.

Heimildir 

Eðlisfræði
Vél

Vél er í vísindalegum skilningi fyrirbæri sem flytur eða umbreytir orku. Vél á í daglegu tali við um búnað sem vinnur eða aðstoðar við vinnu og samanstendur af hreyfanlegum hlutum. Dæmi um einfalda vél er vogarstöng sem samanstendur af hreyfanlegri vogarstöng og vogarás.
Árstíð

Árstíð er tímabil ársins sem er venjulega miðuð við árlegar breytingar á veðri.

Tenglar 
 Upplýsingar um árstíðir á Stjörnufræðivefnum 

 
Tímaeiningar
Loftslag
Haust

Haust er ein af árstíðunum fjórum. Hinar eru vetur, vor og sumar. Á norðurhveli jarðar eru mánuðirnir september, október og nóvember almennt taldir til hausts, en á suðurhveli eru mánuðirnir mars, apríl og maí haustmánuðir. Veðurstofa Íslands telur haust vera október og nóvember. Á haustin styttir dag mjög hratt og í kjölfarið kólnar og gróður sölnar.

Tengill 

Árstíðir
Vor

Orðið „vor“ er einnig fornt eignarfornafn.

Vor er ein af árstíðunum fjórum. Hinar eru sumar, haust og vetur. Á norðurhveli jarðar eru mánuðirnir mars, apríl og maí oftast taldir til vors, en á suðurhveli eru mánuðirnir september, október og nóvember vormánuðir. Veðurstofa Íslands telur vor vera mánuðina apríl og maí. Vor er sá tími ársins þegar daginn er að lengja hvað mest og í kjölfar þess hækkar meðalhitinn dag frá degi og gróður tekur við sér.

Á jafndægri að vori er dagurinn um það bil jafnlangur nóttinni og sums staðar á norðurhveli er vorjafndægur jafnframt talinn vera vordagurinn fyrsti, t.d. í Þýskalandi. Fyrsti vordagur eftir írsku tímatali er Brigídarmessa eða 2. febrúar.

Heimildir 

Árstíðir
Reykjavíkurkjördæmi

Reykjavíkurkjördæmi var eitt átta kjördæma vegna Alþingiskosninga árin 1959-1999. Kjördæmið tók yfir alla Reykjavíkurborg og var langfjölmennasta kjördæmið, bæði hvað varðar íbúafjölda og fjölda þingmanna. Eftir kjördæmabreytinguna 1999 hefur Reykjavíkurborg verið skipt í tvö kjördæmi: Reykjavíkurkjördæmi norður og Reykjavíkurkjördæmi suður

Þingmenn Reykjavíkurkjördæmis 

(*)Við uppstokkun vinstri flokkana kvaðst Kristín Ástgeirsdóttir ekki ætla í framboð fyrir hina nýju flokka í næstu kosningum, en það sem eftir lifði af kjörtímabilinu var hún félagi í þingflokki óháðra, sem seinna varð að Vinstrihreyfingunni – grænu framboði.

Fyrrum kjördæmi á Íslandi
Reykjavík
Apple I

Apple I var fyrsta tölvan frá Apple. Hún var hönnuð og smíðuð með höndunum af Steve Wozniak. Félaginn Wozniaks Steve Jobs var með hugmynd til að selja tölvunni. Apple I var fyrsta varan frá Apple og var sýnd á Homebrew Computer Club í Palo Alto, Kaliforníu. Hún var sett á markað júlí 1976 og kostaði US$666,66. Bara voru 200 tölvar framleiddar og hver var seld sem pakki.

Vélbúnaður frá Apple
IBook

iBook var Macintosh-fartölva frá Apple en iBook-tölvan var seld á árunum 1999–2006. Hún var aðallega ætluð fyrir mennta- og heimilistölvumarkaðinn og var mun ódýrari en til dæmis PowerBook og hin nýlega MacBook Pro fartölva. Þann 16. maí 2006 setti Apple á markað MacBook, sem tók við af iBook.

Vélbúnaður frá Apple
EMac

eMac („education Mac“) var Macintosh-borðtölva frá Apple, upphaflega fyrir menntamarkaðinn. Hún var mun ódýrari en iMac tölvan, og hafði PowerPC G4 örgjörva og 17 þumlunga skjá. Apple setti eMac tölvuna fyrst á markað 29. apríl 2002. Þann 5. júlí 2006 hætti Apple að framleiða eMac.

Vélbúnaður frá Apple
MacBook Pro

MacBook Pro er lína af Macintosh-fartölvum frá Apple fyrir atvinnumarkaðinn. Apple settu MacBook Pro fyrst á markað 10. janúar 2006, sem tók við af PowerBook G4 fartölvunum. Hún var fyrsta Macintosh-tölvan með Intel Core Duo og Intel Core 2 Duo örgjörva. MacBook Pro hefur 13 eða 16 þumlunga skjá.

Vélbúnaður frá Apple
Mac Pro

Mac Pro er borðtölva framleidd af Apple. Tölvan inniheldur Intel Xeon örgjörva og PCI Express. Forveri hennar er Power Mac G5. Hún er öflugasta Macintosh-tölvan seld af Apple í dag.

Apple kynnti Mac Pro tölvuna þann 7. ágúst 2006 á WWDC.

Vélbúnaður frá Apple
Aperture

Aperture er ljósmyndaforrit frá Apple fyrir Mac OS X stýrikerfið.

Tölvuforrit frá Apple
AppleWorks

AppleWorks er skrifstofuhugbúnaður frá Apple sem er ekki lengur studdur en var gerður fyrir Mac OS og Microsoft Windows stýrikerfið.

Tölvuforrit frá Apple
Skrifstofuhugbúnaður
Apple Mighty Mouse

Apple Mighty Mouse („Apple ofurmúsin“) er fyrsta fjölhnappa USB-tölvumúsin sem Apple setti á markað. Hún birtist fyrst í verslunum þann 2. ágúst 2005.

Músin er skírð í höfuðið á teiknimyndapersónunni Mighty Mouse og var það gert með góðfúslegu leyfi Viacom.

Vélbúnaður frá Apple
ISight

iSight var netmyndavél frá Apple. Núorðið er iSight innbyggð í iMac, MacBook og MacBook Pro tölvur.

Vélbúnaður frá Apple
Apple Cinema Display

Apple Cinema Display er tölvuskjár frá Apple.

Vélbúnaður frá Apple
ITunes Store

iTunes Store er tónlistarnetverslun frá Apple. Hún inniheldur mikið úrval af stafrænni tónlist, geisladiska, leiki, tónlistarmyndbönd, sjónvarpsþætti og kvikmyndir.

iTunes
Tónlistarverslanir
Apple
Cydonia (Mars)

Cydonia er svæði á reikistjörnunni Mars.

Mars (reikistjarna)
Fjórmenningarnir

Fjórmenningarnir eru öfl mannsins til að valda eyðileggingu samkvæmt Biblíunni, sem samanstanda af Dauða, Stríði, Farsótt og Hungursneyð. Þeir koma fram í Biblíunni í Opinberunarbókinni, sjötta kafla.

Í íslenski þýðingu Biblíunnar er sagt að Dauðinn ríði bleikum hesti, og er þá átt við að hann ríði ‚fölum‘ eða ‚laslegum‘ hesti.
Floria Sigismondi

Floria Sigismondi (f. 1969 í Pescara á Ítalíu) er ljósmyndari og leikstjóri. Hún hefur leikstýrt tónlistarmyndböndum fyrir Amon Tobin, Billy Talent, Björk, Christina Aguilera, David Bowie, Incubus, Interpol, Marilyn Manson, Muse, Sheryl Crow, Sigur Rós, The Cure og The White Stripes.

Ítalskir leikstjórar
Tímaröð Macintosh-tölva

Hér eru allar Macintosh tölvurnar frá Apple í þeirri röð sem að þær voru kynntar.

Ágripstöflur

</onlyinclude>

Apple
Steve Wozniak

Stephan Gary „Woz“ Wozniak (f. 11. ágúst 1950) er einn þriggja stofnenda Apple (hinir voru Steve Jobs og Ronald Wayne).

 

Apple
Bandarískir athafnamenn
Cupertino

Cupertino er borg í mið-Kalíforníu í Santa Clara-sýslu. Íbúar voru rúmlega 58.302 árið 2010.

Höfuðstöðvar Apple eru í borginni.

Tengt efni 
 Silicon Valley

Borgir í Kaliforníu
Final Cut Pro

Final Cut Pro er kvikmyndaforrit frá Apple fyrir Mac OS X stýrikerfið.

Tölvuforrit frá Apple
Logic Express

Logic Express er tónlistarforrit og MIDIforrit frá Apple fyrir Mac OS X stýrikerfið.

Tölvuforrit frá Apple
Logic Pro

Logic Pro er tónlistarforrit og MIDIforrit frá Apple fyrir Mac OS X stýrikerfið.

Tölvuforrit frá Apple
Final Cut Express

Final Cut Express er kvikmyndaforrit frá Apple fyrir Mac OS X stýrikerfið.

Tölvuforrit frá Apple
Shake (forrit)

Shake er myndsmíðforrit frá Apple fyrir Mac OS X stýrikerfið.

Tölvuforrit frá Apple
Mac OS 9

Mac OS 9 var stýrikerfi frá Apple. Árið 2001 setti Apple á markað Mac OS X, sem tók við af Mac OS 9 stýrikerfinu.

Tölvuforrit frá Apple
Mac OS
Helíodóros frá Emesa

Helíodóros frá Emesa var forngrískur rithöfundur sem er talinn hafa verið uppi á 3. öld. Hann er þekktur fyrir skáldsögu sína Eþíópíusögu (einnig nefnd Þeagenes og Kariklea).

Tengt efni 
 Akkilles Tatíos
 Karíton
 Longos
 Xenofon frá Efesos

Forngrískir rithöfundar
Longos

Longos (forngríska: Λόγγος) var forngrískur rithöfundur. Hann samdi söguna Dafnis og Klói. Ekkert er vitað um ævi Longosar en talið er að hann gæti hafa búið á eynni Lesbos (sem er sögusvið Dafnis og Kloe) á 2. öld

Tengt efni 
 Akkilles Tatíos
 Helíodóros frá Emesa
 Karíton
 Xenofon frá Efesos

Forngrískir rithöfundar
Akkilles Tatíos

Akkilles Tatíos (á forngrísku Ἀχιλλεύς Τάτιος) frá Alexandríu var forngrískur rithöfundur sem er þekktur fyrir skáldsögu sína Levkippe og Kleitofon. Lítið er vitað um ævi Akkillesar og heimildir um hann eru stundum villandi. Talið er að hann hafi verið uppi á 2. öld og hafi ritað sögu sína á undan Longosi.

Tengt efni 
 Helíodóros frá Emesa
 Karíton
 Longos
 Xenofon frá Efesos

Forngrískir rithöfundar
Karíton

Karíton (á forngrísku Χάριτον Ἀφροδισίας) frá Afródísías var forngrískur rithöfundur og höfundur skáldsögunnar Ástir Kaereasar og Kallirhoe. Talið er að sagan sé frá 1. öld f.Kr. Ef það er rétt, þá er sagan elsta skáldsaga sem er varðveitt í heild sinni.

Tengt efni 
 Akkilles Tatíos
 Helíodóros frá Emesa
 Longos
 Xenofon frá Efesos

Forngrískir rithöfundar
Heimilistölva

Heimilstölva er heiti á tölvum, sem komu fyrst á markað á 8. áratug 20. aldar og voru nægjanlega smáar og ódýrar til að einstaklingar hefðu efni á að kaupa þær og nota heima fyrir. Heimilistölvur voru yfirleitt ekki eins öflugar og tölvur sem voru ætlaðar fyrirtækjum, en gátu verið með litaskjá og stuðning við hljóð. Heimilistölvur voru ætlaðar fyrir leiki, einfalda ritvinnslu og heimilisbókhald. 

Tölvur
Macintosh

Macintosh (enskur framburður: ), líka þekkt sem Mac eða Makki á íslensku, er vörumerki tölvulínu frá Apple. Nafnið kemur frá McIntosh sem er eplategund og það var uppáhalds eplið hans Jef Raskin sem vann hjá Apple 1979. Fyrsta Macintosh-tölvan kom á markaðinn þann 24. janúar 1984: Macintosh 128K.

Allar núverandi Mac-tölvur eru með Thunderbolt-tengi sem þróað var af Apple og Intel.

Núverandi vörulína 

Macintosh
Apple
Intel Core

Intel Core er tegund 32-bita, x86 örgjörva, sem eru framleiddir af Intel og komu fyrst á markað 5. janúar 2006 undir heitinu Yonah. Hönnun Intel Core byggist á Pentium-örgjörvanum. Helstu örgjörvarnir nefnast Intel Core Solo og Intel Core Duo.

Örgjörvar
Final Cut Studio

Final Cut Studio er kvikmyndaforritssvíta frá Apple fyrir Mac OS X stýrikerfið.

Íhlutar
Final Cut Studio 2 inniheldur sex aðalforrit og nokkur lítil forrit. 

Aðalforrit:
Final Cut Pro 6
Motion 3
Soundtrack Pro 2
DVD Studio Pro 4
Color
Compressor 3

Lítil forrit:
LiveType 2
Cinema Tools 3
Apple Qmaster 2
QuickTime Pro

Tölvuforrit frá Apple
Ronald Wayne

Ronald Gerald Wayne (f. 1934) er einn þriggja stofnenda Apple (hinir voru Steve Jobs og Steve Wozniak). Árið 1976 12 dögum eftir að fyrirtækið hafi verið stofnað seldi hann sín 10 prósent í apple til Steve Jobs og Steve Wozniak fyrir 800 bandaríska dollara.

Apple
Bandarískir athafnamenn
The Black Eyed Peas

Black Eyed Peas (BEP) er bandarísk hip hop hljómsveit sem stofnuð var í Los Angeles. Meðlimir hljómsveitarinnar eru Will.I.Am, Apl.De.Ap, Taboo og Fergie. Sveitin er ein af ellefu listamönnum sem hafa átt lög í fyrsta og öðru sæti Billboard listans á sama tíma.

Ferill

1998–2001: Behind the Front og Bridging the Gap 
Popp-hljómsveitin skrifaði undir samning hjá Interscope og gaf út fyrstu plötuna sína Behind the Front árið 1998. Platan náði athygli gagrýnenda. Platan innihélt smellinn „Joints & Jams“, sem var notað í myndinni Bulworth. Önnur plata þeirra, Bridging the Gap, kom út árið 2000; hún innihélt lagið „Request Line“ og söng Macy Grey með þeim. Platan seldist í 1,2 milljónum eintaka.

2003-2004: Elephunk 

Platan sem kom sveitinni á kortið var Elephunk sem kom út árið 2003. Þetta var fyrsta platan þar sem Fergie (Stacy Ferguson) söng með þeim en hún kom í staðinn fyrir bakraddasöngkonuna Kim Hill, sem hætti árið 2000. Upphaflega var áætlað að Nicole Scherzinger (aðalsöngkona The Pussycat Dolls) myndi ganga til liðs við sveitina. Hún neyddist til að neita vegna þess að hún var meðlimur Eden's Crush og samningsbundin. Seinna kynnti hún Fergie fyrir Will.I.Am. 

Fyrsta smáskífan sem kom út af plötunni Elephunk var Where is the Love? (e. Hvar er ástin?) og söng Justin Timberlake með sveitinni og varð lagið fyrsti slagari sveitarinnar. Lagið var mjög vinsælt í Bandaríkjunum en það varð einnig vinsælt í Bretlandi og Ástralíu. Lagið „Shut up“ varð líka mjög vinsælt í þessum löndum. Elephunk varð vinsæl um allan heim og fór hún í gull og platínu í Bandaríkjunum, Bretlandi, Þýskalandi og í fleiri Evrópulöndum. 

Þriðja smáskífa plötunnar, þrátt fyrir að vera í annarri útgáfu en á plötunni, var „Hey Mama“ og náði það allnokkrum vinsældum.

Lagið „Let's Get Retarded“ var endurútgefið sem „Let's Get It Started“ fyrir alþjóðlega auglýsingu fyrir NBA. Lagið náði þónokkrum vinsældum. Á disknum er það aukalag og er á undan hinu aukalaginu, „Third Eye“. Laginu gekk vel sem smáskífa, sérstaklega í iTunes og var það notað í myndinni Harold & Kumar Go to White Castle. Lagið fékk Grammy-verðlaun árið 2005 fyrir bestu rapp-frammistöðu í dúói eða hópi. Þau tóku aftur upp lögin „Let's Get It started“ og „Shut Up“ ásamt öðrum lögum á simsku, tungumáli karakteranna í Sims-leiknum. Þessar útgáfur voru notaðar í auglýsingum fyrir iMac G5.

Árið 2004 fór The Black Eyed Peas í heimstónleikaferð og komu þau við á mörgum stöðum, meðal annars sums staðar í Afríku og Evrópu. 

Bandarískar hljómsveitir